PATVIRTINTA

 Šilutės jaunimo ir suaugusiųjų mokymo centro

 direktoriaus 2024 m. spalio 11 d. įsakymu Nr. V-112

**RESPUBLIKINIO PROJEKTO „ŽVAKIDĖ KITAIP“**

**VIRTUALIOS MOKINIŲ KŪRYBINIŲ DARBŲ PARODOS NUOSTATAI**

**I SKYRIUS**

**BENDROS NUOSTATOS**

1. Respublikinio specialiojo ugdymo įstaigų, ikimokyklinio, bendrojo ugdymo mokyklų mokinių, turinčių specialiųjų ugdymosi poreikių, kūrybinių darbų parodos „Žvakidė kitaip“ (toliau Projektas) kūrybinių darbų nuostatai reglamentuoja projekto tikslą, uždavinius, dalyvius, organizavimo tvarką, vertinimo tvarką, baigiamąsias nuostatas.

2. Projektą organizuoja Šilutės jaunimo ir suaugusiųjų mokymo centro Traksėdžių skyriaus specialioji pedagogė-metodininkė Laima Lelėnienė, vyr. specialioji pedagogė Dijana Alsienė, vyr. specialioji pedagogė Nijolė Guntarskienė, bendradarbiaujant su Šilutės rajono Švietimo pagalbos tarnybos specialiųjų pedagogų ir logopedų metodiniu būreliu.

3. Projektas vyks nuo 2024 m. lapkričio 4 d. - 2024 m. lapkričio 22 d.

4. Projekto tema „Žvakidė Kitaip“.

5. Projekto nuostatai skelbiami Facebook socialinio tinklo grupėse: Šilutės rajono specialiųjų pedagogų ir logopedų grupė, „Specialiųjų pedagogų ir logopedų namučiai“ grupėje ir Šilutės rajono švietimo pagalbos tarnybos interneto puslapyje.

**II SKYRIUS PROJEKTO**

**TIKSLAS IR UŽDAVINIAI**

5. Tikslas – įtraukti mokinius, turinčius specialiuosius ugdymosi poreikius, pedagogus, švietimo pagalbos specialistus į aktyvią kūrybinę, praktinę veiklą.

6. Uždaviniai:

6.1. ugdyti mūsų visų sąmoningumą tvaraus išteklių naudojimo ir atliekų tvarkymo klausimais;

6.2. pasitelkiant laisvai pasirinktas menines technikas ir antrinių žaliavų priemones gaminti žvakides;

6.3. aktyvinti šalies bendrojo, ikimokyklinio ir specialiųjų ugdymo įstaigų bendravimą ir

 bendradarbiavimą;

6.5. paruošti virtualią kūrybinių darbų parodą.

**III SKYRIUS**

 **PROJEKTO DALYVIAI**

7. Projekte dalyvauja Lietuvos ikimokyklinio, bendrojo bei specialiojo ugdymo įstaigų

 ugdytiniai, turintys specialiųjų ugdymosi poreikių.

 8. Mokinius projektui ruošia mokytojai, mokytojų padėjėjai, švietimo pagalbos

 specialistai, pedagogai, socialiniai pedagogai (ar darbuotojai).

**IV. ORGANIZAVIMAS IR TVARKA**

 9. Projekto-parodos dalyviai jungiasi į uždarą socialinio tinklo Facebook grupę

 „ Žvakidė kitaip“.

 10. Parodai pateikiamas kūrybinis darbas – nuotrauka.

 11. Nuotraukos keliamos nuo 2024 metų lapkričio 4 d. iki lapkričio 22 d.

 Pasibaigus projekto terminui, nuotraukų kelti nebus galima.

 12. Įkeliant nuotrauką būtina nurodyti miestą, įstaigos pavadinimą, pedagogo vardą,

 pavardę, darbo autorių.

 13. Projekto dalyviai užpildo priede Nr. 1 esančią lentelę ir atsiunčia el. paštu

 dijanaalsiene0313@gmail.com iki 22 dienos.

 14. Registruotis internetinėje registravimo sistemoje ,,Semiplius“ nuo lapkričio 4 d. iki lapkričio 22 d. (https://www.semiplius.lt/) .

**VI. BAIGIAMOSIOS NUOSTATOS**

15. Projekto dalyvius konsultuoja ir informaciją teikia: Šilutės jaunimo ir suaugusiųjų mokymo centro Traksėdžių skyriaus vyr. specialioji pedagogė Nijolė Guntarskienė, +37061817041

16. Pedagogams, švietimo pagalbos specialistams, parengusiems dalyvius ir užsiregistravusiems https://www.semiplius.lt/ svetainėje, Jūsų nurodytais (paraiškoje) elektroninių paštų adresais bus išsiųsta Šilutės rajono švietimo pagalbos tarnybos pažyma, o ugdytiniams parodos dalyviams bus išsiųstos Šilutės jaunimo ir suaugusiųjų mokymo centro Traksėdžių skyriaus padėkos.

17. Kūrybiniai darbai nuo 2024 m. lapkričio 29 d. bus eksponuojami socialinio tinklo Facebook grupėje „Žvakidė Kitaip“, Šilutės rajono švietimo pagalbos tarnybos interneto puslapyje.

Priedas Nr.1

**RESPUBLIKINĖS KŪRYBINIŲ DARBŲ PARODOS „ŽVAKIDĖ KITAIP“**

**DALYVIŲ REGISTRACIJOS ANKETA**

DALYVIO KORTELĖ

|  |  |
| --- | --- |
| Dalyvio vardas, pavardė, amžius |  |
| Pedagogo vardas pavardė, kvalifikacinė kategorija, telefono Nr., el. pašto adresas |  |
| Ugdymo įstaigos pavadinimas |  |

**Pavyzdys**

